མཆོད་དོ། །སྐྱབས་སུ་
མཆིའོ། །བྱིན་གྱིས་བརླབ་ཏུ་གསོལ། ཞེས་ལན་བདུན་བརྗོད། བགྲང་ཡས་བསྐལ་
པའི་སྔོན་ནས་ཐུགས་བསྐྱེད་དེ། །རྒྱལ་སྲས་སྤྱོད་པ་རྒྱ་མཚོར་ལེགས་བསླབས་
ཤིང༌། །དུས་འདིར་ཐུབ་བསྟན་བསྲུང་བར་ཞལ་བཞེས་པ། །ཆོས་སྐྱོང་རྒྱལ་ཆེན་
435

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཐ
བཞི་ལ་ཕྱག་འཚལ་ལོ། །ཐུབ་དབང་གནས་བརྟན་བཅུ་དྲུག་འཁོར་བཅས་
རྣམས། །གང་དུ་འགྲོ་དོན་མཛད་དེར་རྗེས་འབྲངས་ནས། །བསྟན་པ་བསྲུང་ལ་
ནམ་ཡང་མི་གཡེལ་བ། །འཇིག་རྟེན་སྐྱོང་བ་བཞི་ལ་ཕྱག་འཚལ་ལོ། །དངོས་བཤམས་
གཟུངས་རིག་྾། །ཆེན་པོར་བསྔོ། །ས་གཞི་སྤོས་ཀྱིས་྾། །སྤྱོད་པར་ཤོག །རྒྱལ་
ཆེན་བཞི་ཡི་མཚན་བརྗོད་ཕྱག་མཆོད་མཐུས། །བདག་དང་མཁའ་མཉམ་འགྲོ་བ་
མ་ལུས་པ། །རྒྱལ་བའི་བསྟན་ལ་ཚུལ་བཞིན་སློབ་པ་(༢༨༦བ)ལ། །བར་དུ་གཅོད་
པའི་མིང་ཡང་མེད་པར་ཤོག །སྔོན་ཚེ་སྟོན་པའི་སྤྱན་སྔར་རྒྱལ་ཆེན་བཞིས། །བསྟན་
དང་བསྟན་འཛིན་གཡེལ་མེད་སྐྱོང་ངོ་ཞེས། །ཇི་ལྟར་ཞལ་བཞེས་མཛད་པ་དེ་བཞིན་
དུ། །ཆོས་བྱེད་རྣམས་ལ་གཡེལ་མེད་གྲོགས་བྱེད་ཤོག །ལྷར་བཅས་྾། །ཁྱབ་གྱུར་
ཅིག །དེ་ནས། ཨོཾ་ན་མོ་བྷ་ག་ཝ་ཏེ། ཤཱཀྱ་མུ་ནི་ཡེ། ཏ་ཐཱ་ག་ཏཱ་ཡ། །ཨརྷ་ཏེ་སམྱཀྶཾ་
བུདྡྷ་ཡ། ཏདྱ་ཐཱ། ཨོཾ་མུ་ནི་མུ་ནི་མཧཱ་མུ་ནི་ཡེ་སྭཱཧཱ། ཞེས་ཐུབ་པའི་གཟུངས་ཅི་
མང་བཟླའོ། །དེ་ནས་གཏོར་མ་འབུལ་བ་ནི། དཀོན་མཆོག་གསུམ་གྱི་བདེན་པ་
དང་། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླབས་
དང་ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་། ཆོས་ཀྱི་དབྱིངས་
རྣམ་པར་དག་ཅིང་བསམ་གྱིས་མི་ཁྱབ་པའི་སྟོབས་ཀྱིས་མཆོད་སྦྱིན་གྱི་གཏོར་མ་
འདོད་པའི་ཡོན་ཏན་ལྔ་དང་ལྡན་པའི་ཞལ་ཟས་དམ་པ་དྭངས་ཤིང་ཐོགས་པ་མེད་
པ་ནམ་མཁའ་དང་མཉམ་པ་མགྲོན་ཐམས་ཅད་ལ་ཟག་པ་མེད་པའི་བདེ་བ་ཁྱད་
པར་ཅན་བསྐྱེད་པར་གྱུར་ཅིག །ཅེས་བདེན་སྟོབས་ཀྱིས་བྱིན་གྱིས་བརླབས་ལ། ན་
མཿ སརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སཾ་བྷ་ར་སཾ་བྷ་ར་ཧཱུཾ། ཞེས་པ་བདུན་གྱིས་བསྔོ་
ཞིང་། མཆོད་ཡོན་ཞབས་བསིལ་མེ་ཏོག་བདུག་སྤོས་དང༌། །སྣང་གསལ་དྲི་ཆབ་
ཞལ་ཟས་རོལ་མོ་སོགས། ། །དངོས་བཤམས་ཡིད་སྤྲུལ་མཆོད་སྤྲིན་རྒྱ་མཚོ་འདི། །བླ་
མ་དཀོན་མཆོག་གསུམ་ལ་མཆོད་པར་འབུལ། །འདོད་ཡོན་ལྔ་ལྡན་བདུད་རྩིའི་ཞལ་
ཟས་འདི། །བླ་མ་ཡི་དམ་རྒྱལ་བ་སྲས་བཅས་དང་། །ཐུབ་དབང་གནས་བརྟན་
:
436

ཐུབ་དབང་གནས་བརྟན་བཅུ་དྲུག་འཁོར་བཅས་ལ་མཆོད་ཅིང་གསོལ་བ་གདབ་ཚུལ་ཐུབ་བསྟན་རྒྱས་བྱེད།
འཁོར་དང་བཅས་ལ་(༢༨༧ན)འབུལ།
。
།བཞེས་ནས་བདག་དང་མཁའ་མཉམ་འགྲོ་
ཀུན་ལ། །མཆོག་དང་ཐུན་མོང་དངོས་གྲུབ་སྩལ་དུ་གསོལ། །གཏོར་མ་གཉིས་པ་
སཾ་བྷ་ར་བདུན་གྱིས་བསྔོ་ཞིང་། མཆོད་ཡོན་ཞབས་བསིལ་྾། །མཆོད་སྤྲིན་རྒྱ་མཚོ་
འདི། །ཆོས་སྐྱོང་སྲུང་མའི་ཚོགས་རྣམས་མཉེས་ཕྱིར་འབུལ། །འདོད་ཡོན་ལྔ་ལྡན་
བདུད་རྩིའི་ཞལ་ཟས་འདི། །ཐུབ་པའི་བཀའ་སྡོད་རྒྱལ་ཆེན་བཞི་ལ་སོགས། །དམ་
ཅན་ཆོས་སྐྱོང་སྲུང་མའི་ཚོགས་ལ་འབུལ། །བཞེས་ནས་རྒྱལ་བའི་བསྟན་དང་བསྟན་
འཛིན་ལ། །འགལ་རྐྱེན་སེལ་ཞིང་མཐུན་རྐྱེན་སྒྲུབ་པར་མཛོད། །གཏོར་མ་གསུམ་
པ་སཾ་བྷ་ར་བདུན་གྱིས་བསྔོ་ཞིང༌། དེ་བཞིན་གཤེགས་པ་བཞིའི་མཚན་བརྗོད།
འདོད་ཡོན་ལྔ་ལྡན་བདུད་རྩིའི་གཏོར་མ་འདི། །ཕ་མ་རིགས་དྲུག་སེམས་ཅན་ཡོངས་
ལ་བསྔོ། །རང་རང་ཇི་ལྟར་འདོད་པས་ཚིམ་གྱུར་ནས། །རིགས་དྲུག་སོ་སོའི་སྡུག་
བསྔལ་ལས་གྲོལ་ཏེ། །མྱུར་དུ་སངས་རྒྱས་གོ་འཕང་ཐོབ་གྱུར་ཅིག །གཏོར་མ་བཞི་
པ་སཾ་བྷ་ར་བདུན་གྱིས་བསྔོ་ཞིང་། དེ་བཞིན་གཤེགས་པ་བཞིའི་མཚན་བརྗོད།
འདོད་ཡོན་ལྔ་ལྡན་བདུད་རྩིའི་གཏོར་མ་འདི། །ས་ཡི་ལྷ་མོ་བསྟན་མས་གཙོ་བྱས་
པའི། །ཡུལ་ལྷ་གཞི་བདག་འཁོར་དང་བཅས་ལ་འབུལ། །བཞེས་ནས་རྒྱལ་བའི་
GQ.K
وجد در
བསྟན་ལ་ཞུགས་རྣམས་ལ། །མཐུན་རྐྱེན་སྟོང་གྲོགས་ཡིད་བཞིན་སྒྲུབ་པར་
མཛོད། །བདག་གི་བསམ་པའི་སྟོབས་དང་ནི། །དེ་བཞིན་གཤེགས་པའི་བྱིན་སྟོབས་
དང་། །ཆོས་ཀྱི་དབྱིངས་ཀྱི་སྟོབས་(༢༨༧བ)རྣམས་ཀྱིས། །དོན་རྣམས་གང་དག་
བསམས་པ་ཀུན། །དེ་དག་ཐམས་ཅད་ཅི་རིགས་པར། །ཐོགས་པ་མེད་པར་འབྱུང་
གྱུར་ཅིག །ཅེས་བདེན་སྟོབས་བརྗོད། དེ་ནས་གཏང་རག་གི་མཆོད་པ་བྱ་བ་ནི།
མཁའ་མཉམ་འགྲོ་ལ་མཁྱེན་བརྩེས་རབ་དགོངས་ནས། །གྲངས་མེད་གསུམ་དུ་ཚོགས་
གཉིས་རབ་རྫོགས་ཏེ། །སྟོང་གསུམ་མི་མཇེད་ཞིང་གི་དཔལ་གྱུར་པ། །འདྲེན་མཆོག་
ཤཱཀྱའི་ཏོག་ལ་ཕྱག་འཚལ་ལོ། །ཐུབ་པས་བཀའ་བསྒོས་བསྟན་པའི་རྒྱལ་མཚན་
འཛིན། །ཡན་ལག་འབྱུང་དང་མ་ཕམ་ནགས་ན་གནས། །དུས་ལྡན་རྡོ་རྗེ་མོའི་
437

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཐ༽
བཟང་པོ་དང་། །གསེར་བེའུ་བྷ་ར་དྷྭ་ཛ་གསེར་ཅན་མཆོག །འཕགས་པ་བ་ཀུ་ལ་
དང་སྒྲ་གཅན་འཛིན། །ལམ་ཕྲན་བྷ་ར་དྷྭ་ཛ་བསོད་སྙོམས་ལེན། །ལམ་བསྟན་ཀླུའི་
སྡེ་སྦེད་བྱེད་མི་ཕྱེད་པ།
པ/%
@
།ཕྱག་
བྱར་འོས་པ་ཐམས་ཅད་ལ། །ཞིང་རྡུལ་ཀུན་གྱི་གྲངས་སྙེད་ཀྱི། །ལུས་བཏུད་པ་ཡིས་
རྣམ་ཀུན་ཏུ། །མཆོག་ཏུ་དད་པས་ཕྱག་འཚལ་ལོ། །དངོས་བཤམས་གཟུངས་
རིག་྾། །བྱང་ཆུབ་ཆེན་པོར་བསྔོ། །ས་གཞི་སྤོས་ཀྱིས་྾། །སྤྱོད་པར་ཤོག །སངས་
རྒྱས་སྤྲུལ་པ་དགྲ་བཅོམ་འཕགས་པའི་ཚོགས། །འགྲོ་བའི་དོན་དུ་བསྟན་པ་སྐྱོང་
མཛད་པ། །དཀོན་མཆོག་གསུམ་དངོས་གནས་བརྟན་བཅུ་དྲུག་གིས། །བསྟན་པ་
ཡུན་རིང་གནས་པར་བྱིན་གྱིས་རློབས།
།ཐུགས་རྗེའི་བདག་ཉིད་གནས་བརྟན་བཅུ་
དྲུག་གིས། །འཁོར་ཚོགས་སྲིད་མཚོ་ལས་བརྒལ་(༢༨༨ན)ཉོན་མོངས་མེད། །ཁྲི་དང་
。。
དྲུག་སྟོང་བཞི་བརྒྱའི་ཚོགས་རྣམས་ཀྱིས། །བསྟན་པ་ཡུན་རིང་གནས་པར་བྱིན་གྱིས་
རློབས། །སེམས་ཅན་ཀུན་གྱི་གསོས་གྱུར་དགྲ་བཅོམ་པ། །རིག་དང་ཞབས་ལྡན་སྐྱེ་
རྒུའི་སྦྱིན་གནས་ཆེ། །འཕགས་པའི་གང་ཟག་ཆེན་པོ་ཁྱེད་རྣམས་ཀྱིས། །བསྟན་པ་
ཡུན་རིང་གནས་པར་བྱིན་གྱིས་རློབས། །བདག་གཞན་དགེ་བའི་རྩ་པ་འདི་ཡི་
མཐུས། །ཕན་བདེའི་འབྱུང་གནས་བསྟན་པ་འཕེལ་གྱུར་ཅིག །སྡུག་བསྔལ་ཀུན་
འབྱུང་མ་ལུས་རབ་སྤངས་ནས། །སྲིད་པའི་རྒྱ་མཚོ་མྱུར་དུ་སྐེམ་པར་ཤོག །བསོད་
ནམས་རྒྱ་མཚོ་ཡོངས་སུ་རྫོགས་གྱུར་ཅིང༌། །ཡེ་ཤེས་རྒྱ་མཚོ་རྣམ་པར་དག་གྱུར་
ཏེ། །ཡོན་ཏན་རྒྱ་མཚོ་མ་ལུས་ཀུན་རྫོགས་ནས། །འཇིག་རྟེན་ཀུན་ལས་ཁྱད་པར་
འཕགས་པར་ཤོག །ཚོགས་གཉིས་མཐར་ཕྱིན་དུས་གསུམ་རྒྱལ་བ་ཡི། །འཕྲིན་ལས་
སྒྲུབ་ཅིང་ཡོན་ཏན་རྣམ་དབྱེར་མེད།
3 2: k
12
་།
1:|:。,。,24/
B |
།སྐལ་བ་མཉམ་པའི་གདུལ་བྱ་སྨིན་མཛད་
པའི། །མཉམ་མེད་བླ་མ་མཆོག་གི་བཀྲ་ཤིས་ཤོག །དུས་གསུམ་རྒྱལ་བ་རྒྱལ་སྲས་
ཐུགས་རྗེ་ནི། །ཉན་ཐོས་ཚུལ་དུ་སྲིད་པ་ཇི་སྲིད་བར། །བསྟན་པ་སྐྱོང་ཞིང་འགྲོ་
བའི་དོན་མཛད་པའི་། །གནས་བརྟན་ཆེན་པོ་རྣམས་ཀྱི་བཀྲ་ཤིས་ཤོག །ཐུབ་དབང་
438.

ཐུབ་དབང་གནས་བརྟན་བཅུ་དྲུག་འཁོར་བཅས་ལ་མཆོད་ཅིང་གསོལ་བ་གདབ་ཚུལ་ཐུབ་བསྟན་རྒྱས་བྱེད།
གནས་བརྟན་བཅུ་དྲུག་འཁོར་བཅས་ལ། །གསོལ་བ་བཏབ་པས་ཕན་བདེ་ཀུན་གྱི་
གཞི། །རྒྱལ་བའི་བསྟན་པ་ཡུན་རིང་གནས་པ་དང༌། །ཕྱོགས་དུས་ཀུན་ཏུ་དར་ཞིང་
རྒྱས་གྱུར་ཅིག །དེ་ནས་ནོངས་པ་བཟོད་པར་(༢༨༨བ)གསོལ་བ་ནི། སྟོན་པ་ཐུབ་པའི་
དབང་པོ་དང་། གནས་བརྟན་ཆེན་པོ་བཅུ་དྲུག་འཁོར་དང་བཅས་པ་བདག་ལ་
དགོངས་སུ་གསོལ། བདག་ཅག་དུས་ངན་པའི་སེམས་ཅན་སྤྱོད་པ་དམན་ཞིང་མ་
དག་པས། མ་འཚལ་བ་དང་བག་མ་མཆིས་པའི་དབང་གིས་ལུས་ངག་ཡིད་གསུམ་
。 BHR
གྱི་སྤྱོད་པ་ཉོན་མོངས་པ་དང་འདྲེས་པ་དང༌། མཆོད་པའི་དངོས་པོ་ཆུང་ཞིང་ངན་
པ་དང་། གཙང་སྦྲ་མ་ཕྱེད་པ་དང༌། མདོ་སྡེ་ལས་བྱུང་བའི་ཆོ་ག་བཞིན་དུ་མ་
66)7 }%
ལྕོགས་པ་ལ་སོགས་པ་འཁྲུལ་ཞིང་ནོངས་པའི་ཚོགས་ཅི་མཆིས་པ་ཐམས་ཅད་
འཕགས་པ་ཐུགས་རྗེ་ཆེན་པོ་དང་ལྡན་པ་རྣམས་ལ་བཟོད་པར་གསོལ་ཞིང་མཆིས་
ན་ཐུགས་བརྩེ་བར་དགོངས་ཏེ་བཟོད་པར་བཞེས་ཤིང་འཕྲལ་དང་ཡུན་དུ་བདག་
【 qs
ཅག་རྣམས་ལ་སྒྲིབ་པར་མི་འགྱུར་བར་མཛད་དུ་གསོལ། མ་འབྱོར་པ་དང་ཉམས་
པ་དང་། །གང་ཡང་བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་སྩལ་
གང་། །དེ་ཡང་བཟོད་པར་མཛད་དུ་གསོལ། །དེ་ནས་རྟེན་ཡོད་ན་བརྟན་བཞུགས་
དང་། མེད་ན་གཤེགས་གསོལ་བྱའོ། །དེ་ནས་ཤིས་པ་བརྗོད་པ་ནི། མི་མཇེད་ཞིང་
གི་མགོན་པོ་བཅོམ་ལྡན་འདས། །ཤེས་རབ་ཅན་གྱི་མཆོག་གྱུར་ཤཱ་རིའི་བུ། །རྒྱལ་
སྲས་སྤྲུལ་པའི་གར་མཛད་སྒྲ་གཅན་འཛིན། །རྒྱལ་བ་གཉིས་པ་འཕགས་པ་ཀླུ་སྒྲུབ་
སོགས། །དངོས་དང་བརྒྱུད་པའི་བླ་མ་ཐམས་ཅད་ལ། །ལེགས་ཚོགས་ཇི་སྙེད་མཆིས་
པའི་བཀྲ་ཤིས་དེས། །ཁྱེད་ཀྱི་མི་མཐུན་རྒུད་པ་ཀུན་ཟད་ཅིང་། །བདེ་ལེགས་ཡར་
ངོའི་ཟླ་ལྟར་འཕེལ་གྱུར་(༢༨༩ན)ནས། །ཕུན་ཚོགས་དཔལ་ལ་རོལ་བའི་བཀྲ་ཤིས་
ཤོག ། རྒྱལ་བའི་ཉི་མ་གཞན་གྱིས་མ་ཐུལ་བ། །མགོན་མེད་རྩོད་པའི་དུས་ཀྱི་འགྲོ་
༞º་ལ། རྩ་བའི་སྟོན་པ་བཅོམ་ལྡན་འདས། །འདྲེན་པ་མཉམ་མེད་
ཤཱཀྱའི་རྒྱལ་པོ་དང་། །ཐུབ་པས་བཀའ་བསྒོས་བསྟན་པའི་རྒྱལ་མཚན་འཛིན། །སྤྲུལ་
439

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
།ཕུན་
པའི་གནས་བརྟན་ཆེན་པོ་བཅུ་དྲུག་སོགས། །རྒྱལ་དང་རྒྱལ་སྲས་འཕགས་པའི་
ཚོགས་རྣམས་ལ། །ལེགས་ཚོགས་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་
མཐུན་རྒུད་པ་ཀུན་ཟད་ཅིང་། །བདེ་ལེགས་ཡར་ངོའི་ཟླ་ལྟར་འཕེལ་གྱུར་ནས།
ཚོགས་དཔལ་ལ་རོལ་བའི་བཀྲ་ཤིས་ཤོག །ཆེ་བའི་ཆེ་མཆོག་སྟོན་པ་བླ་ན་མེད། །
ཆོས་རྗེ་ཉི་མ་རྒྱལ་བའི་བྱིན་རླབས་ཀྱིས། །བདུད་དང་བགེགས་རིགས་གནོད་པའི་
དགྲ་ཞི་ནས། །རྟག་ཏུ་དཔལ་གནས་ཉིན་མཚན་བཀྲ་ཤིས་ཤོག །ཆོས་ཉིད་བདེན་
པའི་ཆོས་མཆོག་བླ་ན་མེད། །དམ་ཆོས་བདུད་རྩི་བདེན་པའི་བྱིན་རླབས་ཀྱིས། །ཉོན་
མོངས་སྡུག་བསྔལ་གདུང་བའི་དགྲ་ཞི་ནས། །རྟག་ཏུ་དཔལ་གནས་ཉིན་མཚན་བཀྲ་
ཤིས་ཤོག ། །དགེ་འདུན་ཡོན་ཏན་རིན་ཆེན་དཔལ་འབར་བ། །རྒྱལ་སྲས་ཕན་མཛད་
བདེན་པའི་བྱིན་རླབས་ཀྱིས། །ཉེས་པའི་སྐྱོན་བྲལ་དགེ་ཚོགས་རྣམ་པར་
འཕེལ། །རྟག་ཏུ་དཔལ་གནས་ཉིན་མཚན་བཀྲ་ཤིས་ཤོག །ཚངས་དང་ལྷ་དབང་
སྲུང་མའི་བྱིན་རླབས་དང་། །ཕན་མཛད་ལྷ་ཡི་བཀྲ་ཤིས་གནས་གྱུར་ཏེ། །དགེ་
ལེགས་བསམས་(༢༨༩བ)པ་ཡིད་བཞིན་འགྲུབ་པ་དང༌། །ཚེ་རིང་ནད་མེད་བདེ་སྐྱིད་
ལྡན་པར་ཤོག །ཅེས་ཤིས་པ་བརྗོད་ཅིང་མེ་ཏོག་གི་ཆར་དབབ་བོ། །ཐུབ་དབང་
གནས་བརྟན་བཅུ་དྲུག་དང་བཅས་པ་ལ་མཆོད་ཅིང་གསོལ་བ་འདེབས་པ་ནི་སྙིགས་
མའི་དུས་སུ་བྱིན་རླབས་ཀྱི་མཐུ་ཤིན་ཏུ་ཆེ་བར་གསུངས་པས། སྤྱིར་ཚོགས་གསོག་
སྒྲིབ་སྦྱོང་དང་། རྒྱལ་བའི་བསྟན་པ་རིན་པོ་ཆེ་འཕེལ་ཞིང་རྒྱས་པའི་ཆེད་དུ་བྱེད
ཚུལ་ནི་སྔར་ལྟར་ཡིན་ལ། ཁྱད་པར་བླ་མའི་ཞབས་བརྟན་དུ་ཆེད་དམིགས་ཀྱིས་
བྱེད་ན་སྤྱིའི་ཕྱག་མཆོད་ཀྱི་སྐབས་ཐུབ་དབང་གི་ཕྱག་འཚལ་ལྟ་བུ་ལ་མཚོན་ན། ས་
གནོན་མཉམ་གཞག་མཛད་ཕྱག་འཚལ། །ཞེས་པའི་མཇུག་ཏུ། བླ་མའི་སྐུ་ཚེ་བརྟན་
པ་དང། །བསྟན་པ་རྒྱས་པར་བྱིན་གྱིས་རློབས། །ཞེས་བརྗོད་ཅིང་། དེས་གཞན་
རྣམས་ལའང་རིགས་འགྲེ། སོ་སོའི་ཕྱག་མཆོད་ཀྱི་སྐབས། ཐུབ་དབང་གི་ཕྱག་མཆོད་
ལ་མཚོན་ན། འཇིག་རྟེན་བདེ་ལེགས་ཆེན་པོས་ཁྱབ་གྱུར་ཅིག །ཅེས་པའི་མཇུག་
440

ཐུབ་དབང་གནས་བརྟན་བཅུ་དྲུག་འཁོར་བཅས་ལ་མཆོད་ཅིང་གསོལ་བ་གདབ་ཚུལ་ཐུབ་བསྟན་རྒྱས་བྱེད།
ཏུ། རྒྱལ་དབང་ཐམས་ཅད་མཁྱེན་པའི་ཞབས་བརྟན་དུ་བྱེད་ན། བསིལ་ལྡན་ལྗོངས་
འདིའི་ཕན་བདེ་མ་ལུས་པ། །གང་ལས་འབྱུང་བ་བསམ་འཕེལ་ཡིད་བཞིན་ནོར། །རྗེ་
བཙུན་བློ་བཟང་འཇམ་དཔལ་རྒྱ་མཚོ་ཡི། །སྐུ་ཚེ་བརྟན་ཅིང་འཕྲིན་ལས་རྒྱས་གྱུར་
ཅིག །ཅེས་བརྗོད། དེས་གཞན་རྣམས་ལའང་རིགས་འགྲེ། ཡང་བླ་མ་གཞན་གྱི་
ཞབས་བརྟན་དུ་བྱེད་ན། རྗེ་བཙུན་བླ་མ་སྐུ་ཚེ་རབ་བརྟན་ཅིང་། །རྣམ་དཀར་
འཕྲིན་ལས་ཕྱོགས་བཅུར་རྒྱས་པ་དང༌། །བློ་བཟང་བསྟན་པའི་(༢༩༠ན)སྒྲོན་མེ་ས་
གསུམ་གྱི། །འགྲོ་བའི་མུན་སེལ་རྟག་ཏུ་གནས་གྱུར་ཅིག །ཅེས་བརྗོད། ཡང ་སྦྱིན་
བདག་གཞན་གྱི་དོན་དུ་བྱེད་ན། བདག་ཅག་དཔོན་སློབ་ཡོན་མཆོད་འཁོར་བཅས་
ཀྱི། །ཚེ་དང་བསོད